open-index/open-wikipedia-markdown huggingface dataset:
Kūlsodžio senosios kapinės

**Kūlsodžio senosios kapinės**, vadinamos *Markapiais* (valstybės saugoma regioninio reikšmingumo lygmens kultūros vertybė: unikalus kodas - , senas vertybės kodas - L561, senas kultūros paminklų sąrašo Nr. AV515) – neveikiančios kapinės rytinėje Kretingos rajono savivaldybės teritorijos dalyje, Kūlsodyje (Kūlupėnų seniūnija), 0,29 km į pietus nuo kelio Nasrėnai–Gedgaudžiai tilto per Salantą, kairiajame upės krante.

## Vieta
Įrengtos aukštumos šlaite. Šiaurinėje dalyje stūkso rytų – vakarų kryptimi pailga, 15×7 m dydžio pakiluma, iškylanti rytuose iki 1,5 m, o vakaruose – 2,5 m aukščio. Likusią teritorijos dalį sudaro aukštumos šlaitas. Laidojimo žymių nesimato. 

Teritorijos plotas – 0,08 ha, perimetras – 139 m.
 
## Istorija
Vadinamos *Senkapiais, Markapiais*. Pasakojama, kad jose XVI–XIX a. laidoti nuo maro ir kitų ligų mirę kaimo gyventojai. Vėliau laidota atsitiktinai: savižudžiai, neatpažinti skenduoliai, nekrikštyti mirę kūdikiai ir pan. Kapinėse stovėjo aukštas ąžuolinis kryžius, kuris nugriuvo XX a. 8 dešimtmetyje. 

Legendos mena, kad kapinių aplinkoje XVI a. buvo *Apdėmių* kaimas, sunaikintas karo su švedais metu.

1971–1984 m. kapinės (senkapis) buvo vietinės reikšmės archeologijos paminklas (numeris AV515), 1997 m. įrašytos į kultūros vertybių registro laidojimo vietų sąrašą, 2005 m. pripažintos valstybės saugoma kultūros vertybe.

### Tyrimai
1898 m. kasinėjo Kalnalio bažnyčios kunigas Juozapas Žiogas, radęs griautinių kapų su XVI a. pirmos pusės Lietuvos Didžiosios Kunigaikštystės monetomis.
 
1960 m. žvalgė Juozas Mickevičius, 1982 m. – Mokslinė metodinė kultūros paminklų apsaugos taryba (tyrimų vadovas Romas Olišauskas), 1992 m. – Lietuvos kultūros paveldo mokslinis centras (tyrimų vadovas Vilnius Morkūnas),  1995 m. – Kultūros paveldo centro istorikės Loreta Kazlavickinė ir Jadvyga Verksnienė, 1999 m. – Julius Kanarskas.

## Šaltiniai

## Nuorodos
*
Rionė

**Rionė** () − miestas ir uostas Danijoje, vakarinėje Bornholmo salos dalyje.

Miestas įkurtas 1327 m. kaip prekybinis žvejų kaimelis. Rionė yra gražus istorinis miestas, kuris dėka patogios savo geografinės strateginės padėties turi ilgą gyvavimo istoriją. Miestas pasižymi nedideliais karkasiniais namais, stovinčiais šalia akmenimis grįstų gatvelių.

## Miestai partneriai
* Kuresarė, Estija
* Darlovas, Lenkija
* Vladyslavovas, Lenkija
* Hojangeris, Norvegija
* Manta, Suomija
* Karlshamnas, Švedija
* Ronebis, Švedija
* Simrishamnas, Švedija
* Siolvesborgas, Švedija
* Noištatas, Vokietija
* Volgastas, Vokietija

## Galerija

File:Færgeforbindelser_fra_Bornholm.jpg|Susisiekimas su žemynu
File:-ImageRoenne_1900.jpg|Miesto planas 1900 m.
File:Rønne_in_1945.jpg|Sovietų bombardavimo pasekmės
File:Rønne_Kirke.JPG|Šv. Mykolo bažnyčia
File:Søndergade, Rønne, Bornholm.jpg|Senieji pastatai
File:Slippen, Rønne 2009a.jpg|Miesto gatvė ir bažnyčia
File:RønneHSporside.jpg|*RønneHSporside*
File:Karnapuset_i_Rønne.jpg|*Østergade*
File:Bornholm_Denmark_-_Roenne_harbour.jpg|Uosto krantinė
File:Rønne_Havn_med_Villum_Claussen.jpg|Uosto teritorijoje
File:Bornholm_Denmark_-_Roenne_railway_station_model_in_Museum_of_Bornholm.jpg|Geležinkelio stoties modelis


## Nuorodos
* Miesto svetainė (danų k.)
Laviškio dvaras

**Laviškio dvaras** – dvaras, buvęs Laviškyje. Išlikęs mūrinis svirnas, dalis kalvės pastato.

## Istorija
Dvaro savininkas Kostas Radžvilas, 1924 m. valdė 429,6 ha žemės. Nacionalizavus dvarą, nuo 1949 m. spalio 12 d. pastatai priklausė M. Melnikaitės kolūkiui, vėliau - Kirovo vardo kolūkiui, Staškūniškio tarybiniam ūkiui, Svirnų kolūkiui, kol šis 1992 m. iširo. Dabar pastatų savininkai - pajininkų grupė.

## Šaltiniai
Jokūbavos dvaras

**Jokūbavos dvaras** – dvaras, buvęs įkurtas Jokūbavoje, Kavarsko valsčiuje (dab. Anykščių raj.), už 8 km į pietus nuo Kavarsko. Išlikę keli pastatai.

## Istorija

Dvaras statytas XIX a. pradžioje. Šalia dvaro įsikūrė Jokūbavos kaimas, turėjęs apie 120 ha žemės. Dvaro savininkai Jadvyga ir Henrikas Brazauskai valdė apie 300 ha žemės. XX a. pradžioje jų dvarą nuomojosi ir jame ūkininkavo gydytojos Vandos Tumėnienės sesuo Janė Vaišvilienė su šeima.
 

## Statiniai

Dvaro sodybai priklauso gyvenamasis namas, keli ūkiniai pastatai (kai kurių – tik liekanos), sodybos želdynai. Taip pat sklype išlikęs vietinės reikšmės architektūros paminklas – dvaro lobynas. Tai XIX a. pradžios klasicizmo stiliaus dviejų aukštų stačiakampio plano pastatas. Dvarininkai jame laikydavo brangius, daugiausia namų apyvokos daiktus. 1945 m. jis buvo pertvarkytas į vietinio kolūkio kalvę.

## Būklė

Kultūros paveldo departamento Utenos teritorinis padalinys kreipėsi į Anykščių rajono savivaldybės administraciją nurodydamas užtikrinti Kultūros vertybių registre esančio Jokūbavos dvaro sodybos apsaugą ir vertingųjų savybių išsaugojimą. Šiuo metu minėti pastatai dėl neigiamo aplinkos ir pašalinių žmonių poveikio nyksta.


Jokūbavos dvaro tvarto likučiai - panoramio.jpg|Tvarto likučiai
Jokūbavos dvaro lobynas, sovietmečiu - kalvė - panoramio.jpg|Jokūbavos dvaro lobynas, sovietmečiu – kalvė
Jokūbavos dvaro tvartas - panoramio.jpg|Jokūbavos dvaro tvartas


## Šaltiniai

## Nuorodos

* Sąrašas:Lietuvos dvarai
* Jokūbavos dvaras Lietuvos dvarų duomenų bazėje 
* Dvaro lobyno statinys ''panoramio.com'' portale
Hansas Adamas II

**Hansas Adamas II** (*Johannes (Hans) Adam Ferdinand Alois Josef Maria Marko d’Aviano Pius von und zu Liechtenstein*, g. 1945 m. vasario 14 d.) – valdantis Lichtenšteino princas. Jis yra Lichtenšteino princo Franz Joseph II (1906–1989) ir jo žmonos princesės Georginos von Wilczek (1921–1989) sūnus. 1997 metais gimė princo Hanso Adamo duktė Liusinda Aleksandra Chlostauska.
Alois von Liechtenstein

**Lichtenšteino princas Aloizas Filipas Marija**, grafas Ritbergas (; g. 1968 m. birželio 11 d.) – Lichtenšteino princas bei Lichtenšteino regentas. Jis vyriausias Hanso Adamo II bei Marijos Aglaë Kinsky sūnus. Jis tapo Lichtenšteino regentu 2004 m. rugpjūčio 15 d. Aloizas pretenduoja užimti Lichtenšteino valdančiojo kunigaikščio sostą, po jo tėvo mirties.
Morsas (sala)

**Morsas** () – sala Limfjordo sąsiauryje, Danijoje. Plotas: 367,7 km². Gyventojų: 21800 (2010) Tai septinta pagal dydį Danijos sala.
Katelninkų apylinkė

**Katelninkų apylinkė** (arba ***Katelnykų apylinkė***) – Lietuvos TSR administracinis-teritorinis vienetas rytų Lietuvoje.

## Istorija

Apylinkė įkurta užėjus sovietams XX a. 5-ajame dešimtmetyje. 1949 m. buvo Pabradės valsčiuje, 1950 m. priskirta naujam Pabradės rajonui. Panaikinta 1954 m. gegužės 25 d. prijungiant prie Arnionių apylinkės, Juzinos apylinkės ir Zalavo apylinkės.

## Šaltiniai
2011 m. Monako Grand Prix

**2011 m. Monako Grand Prix** buvo 6-osios 2011 m. Formulės 1 sezono lenktynės. Jos vyko gegužės 26-29 dienomis Monako trasoje.

## Kvalifikacija

# – Lewis Hamilton laikas trečioje kvalifikacijos dalyje (1:15.280) buvo anuliuotas dėl posūkio nukirtimo.
# – medikai Sergio Pérez neleido startuoti lenktynėse dėl kvalifikacijoje patirtos stiprios avarijos ir smegenų sukrėtimo.
# – Vitantonio Liuzzi ir Narain Karthikeyan nedalyvavo kvalifikacijoje dėl nepataisytų automobilių po avarijų treniruotėse. Dėl parodyto tinkamo laiko treniruočių metu, jiems buvo leista startuoti lenktynėse.

## Lenktynės

**Pastabos:**
# – Lewis Hamilton buvo skirta 20 sekundžių bauda po lenktynių už avarijos su Pastor Maldonado sukėlimą.
# – Pastor Maldonado susidūrė su Lewis Hamilton 73 rate, tačiau buvo klasifikuotas, nes baigė daugiau nei 90 % nugalėtojo distancijos.

## Čempionato įskaitos

;Lenktynininkų įskaita

;Komandų įskaita

* **Pastabos:** pateikti tik penki geriausi rezultatai.

## Šaltiniai
Antšyšių apylinkė

**Antšyšių apylinkė** (arba ***Anšyšių apylinkė***) – Lietuvos TSR administracinis-teritorinis vienetas vakarų Lietuvoje.

## Istorija

Apylinkė įkurta užėjus sovietams XX a. 5-ajame dešimtmetyje. 1949 m. buvo Katyčių valsčiuje, 1950 m. priskirta naujam Pagėgių rajonui. Panaikinta 1954 m. gegužės 25 d. prijungiant prie Katyčių apylinkės, Kavolių apylinkės ir Stoniškių apylinkės.

## Šaltiniai
Volameno krioklys

**Volameno krioklys** () − krioklys Australijoje, Kvinslende, prie Koralų jūros; 50 km į pietvakarius nuo Ingamo.

Volameno krioklį sudaro Stouni Kryko upė, kurios vanduo kaskadomis leidžiasi į vingiuotą siaurą tarpeklį, o po to nuo 268 m aukščio skardžio krinta į apačioje tekančią upę. 

Stouni Krykas − vienas iš daugelio upelių, ištekančių iš šiaurinės Kvinslendo pakrantės kalnagūbrių ir plynaukštės kraštu pasiekiančių Herberto upę. Čia, pietiniame didžiausios Australijos atogrąžų girios pakraštyje, augalų ir gyvūnų įvairovė kur kas didesnė nei kituose Australijos regionuose.

Volameno krioklys priklauso Giringuno nacionaliniam parkui.

## Nuorodos
* Volameno krioklys  (anglų k.)
Skagenas

**Skagenas** () − Danijos miestas Jutlandijoje, Greneno kyšulyje, prie Skagerako ir Kategato sąsiaurių.

Skagenas yra šiauriausias Danijos miestas. Jo istorija skaičiuojama nuo XV a. Skagenas labai populiarus tarp turistų, nes miestą skalauja dvi jūros − Šiaurės ir Baltijos.

## Miestai partneriai
*  Sisimiutas, Grenlandija
*  Čingdao, Kinija
*  Kvala Terenganu, Malaizija
*  Farsundas, Norvegija
*  Seinejokis, Suomija
*  Kristinehamnas, Švedija

## Galerija
; Skagenas

SkagenFyr.jpg|Švyturys
SKG-Gammel-Fyrtaarn.JPG|Baltasis bokštas
Skagenport 2.jpg|Senoviškas karybos įrenginys
Skagen aka the skaw northmost point of denmark 6th may 2006.jpg|Pakrantė
Skagenhaus 1.jpg|Tradicinis namas
Fiskepakhusene.jpg|Packhäuser pagal Bergeno pavyzdį.
File:Skagen_kirke.jpg|Bažnyčios bokštas miesto stogų fone
File:Neumann_C.@Fischer_i_Skagen_holen_Netze_ein.JPG|Noimano paveikslas „Žvejai“


## Nuorodos
* Skagen Tourist board website
* Skagen Guide
Papilio dvaras

**Papilio dvaras** – dvaras, buvęs Papilyje. 

## Istorija

Papilys minimas 1541 m., kai didikai Radvilos ant Zomkelio kalno pasistatė savo rūmus. Radvilos, išpažinę evangelikų reformatų tikėjimą, apie 1595 m. pastatė pirmąją evangelikų-reformatų bažnyčią.  1553 m. minima Papilio katalikų bažnyčia. 

Papilio dvare gimė Lietuvos didysis etmonas Jonušas Radvila (1612–1655), Kristupo Radvilos sūnus.

Papilio dvaras apėmė Ageniškio ir Papilio valsčius, užėmė teritoriją nuo Raščiūnų iki Spalviškių ir nuo Tauniūnų iki Virškupėnų.

XVIII a. Papilys atiteko lenkams Koscialkovlskiams. 

Iki XX a. žemės reformos dvaras priklausė prancūzui grafui Choissel de Guffier. Vėliau dvaras išdalytas, paliekant 150 ha žemės centrą. 

1923 m. Papilio dvare buvo 27 kiemai su 118 gyventojais.

## Išnašos
Vabalninko dvaras

**Vabalninko dvaras** – dvaras, buvęs Vabalninke.

## Istorija

Minimas nuo 1555 m. Apie 1580 m. Vabalninko karališkasis sodžius tapo karališkuoju dvaru. Tai buvo karališkasis dvaras, kurį valdė Lenkijos ir Lietuvos karalienės. 1617 m. prie dvaro pastatyta Vabalninko bažnyčia. Vabalninko karališkasis dvaras paminėtas 1673 m. lapkričio 20 d. Ukmergės pavieto Salamiesčio dvaro ir miestelio inventorių dokumentuose.

Po ATR padalijimo caras dvarą perdavę Peterburgo grafui S. Potockiui. 1847 m. karališkasis dvaras panaikintas, žemė išdalinta naujakuriams.
Kazematas

**Kazematas** (, ) –
# atspari gynybinio statinio patalpa, nepramušama artilerijos sviedinių ir bombų;
# šarvuota patalpa laive patrankai, sviediniams laikyti, žmonėms apsaugoti;
# kalėjimo patalpa tvirtovėje.

Kazematas, arba kazematuota patalpa, įrengta saugioje forto vietoje (užnugaryje, po pylimu, požemyje ir pan.), panaudojant storasienėms konstrukcijoms plieną ir betoną, efektyviai apsaugo įgulą, šaudmenis, paraką, pabūklus, maisto atsargas ir kitą turtą.

## Nuorodos

* http://www.zodynas.lt/terminu-zodynas/K/kazematas
* Kazematų pavyzdžiai
* Казематы (rusų k.)
Pramonė (reikšmės)

**Pramonė** gali reikšti:
* Pramonė – apčiuopiamos arba paslaugų pavidale įvyniotos ekonominės prekės gamyba ekonomikoje.
* Prekyba ir pramonė – Klaipėdos krašto prekybos ir pramonės žurnalas, ėjęs 1937 m. lietuvių ir vokiečių kalba.
Priekalas (reikšmės)

**Priekalas** gali reikšti:
* Priekalas – geležinis stovas metalui kalti.
* Priekalas – vidinės ausies klausomasis kauliukas (incus).
* Priekalas – literatūros, politikos ir visuomenės mokslų mėnesinis darbininkų žurnalas, ėjęs 1931 m. – 1938 m. Maskvoje.
Prizmė (reikšmės)

**Prizmė** gali reikšti:
* Prizmė – erdvinė figūra iš stiklo,
* Prizmė (geometrija) – geometrinė figūra,
* Prizmė – krikščioniškas žurnalas, 1995–2006 m. leistas Šiauliuose.
Czesław Dźwigaj

**Česlavas Dzvigajus** (, g.1950 m. birželio 18 d. Naujajame Visniče (), Lenkijoje) – lenkų menininkas, skulptorius, profesorius, pagarsėjęs paminklų popiežiui Jonui Pauliui II kūrimu ir statymu visame pasaulyje (2010 m. rudenį – 69 ).

Č. Dzvigajus 1972–1977 m. m. studijavo Krokuvos dailės akademijoje, kur šiuo metu vadovauja Keraminės skulptūros studijai, taip pat dėsto Krokuvos teologijos akademijoje.

Menininko karjerą skulptorius dažniausiai siejo su katalikų bažnyčia Lenkijoje – tenykščių kulto statinių interjerų ar atskirų jo elementų projektai ir darbai. Kai kurie iš daugybės jo paminklų tautiečio popiežiaus garbei, pastatytų įvairiose pasaulio šalyse, susilaukė prieštaringo profesionalų vertinimo. Panašios diskusijos buvo kilusios ir dėl paminklo popiežiui Kaune .


Vaizdas:Szczecin Pomnik Ofiar Grudnia 70.jpg|Solidarumo aukoms 1970 m. Ščecine atminti.
Vaizdas:Samizdat Memorial, 7 os. Szklane Domy,Nowa Huta,Krakow,Poland.JPG|Samizdato memorialas Krokuvoje.
Vaizdas:Norwid Relief.jpg|Bronzinis bareljefas Vavelio katedroje.
Vaizdas:Suwałki Pomnik JP II gotowy 29-09-2007 016.jpg|Suvalkų Popiežiaus Jono Pauliaus II paminklas.
Vaizdas:Juan Pablo II 01.jpg|San Kristobal de la Lagūna Popiežiaus Jono Pauliaus II paminklas.


## Šaltiniai

## Nuorodos

* Apie Č. Dzvigajaus kūrybą (lenkų k.)
Plaškių apylinkė

**Plaškių apylinkė** – Lietuvos TSR administracinis-teritorinis vienetas vakarų Lietuvoje.

## Istorija

Apylinkė įkurta užėjus sovietams XX a. 5-ajame dešimtmetyje. 1949 m. buvo Stoniškių valsčiuje, 1950 m. priskirta naujam Pagėgių rajonui. Panaikinta 1954 m. gegužės 25 d. prijungiant prie Stoniškių apylinkės ir Užpelkių apylinkės.

## Šaltiniai
Psichologija (reikšmės)

**Psichologija** gali reikšti:
* Psichologija – mokslas, tiriantis žmogaus ir gyvūnų protą, emocijas, elgseną, sąmonę bei psichikos reiškinius, jų dėsnius, kilmę, raidą, reiškimosi formas ir mechanizmus.
* Psichologija (žurnalas)
* Psichologija tau – ketvirtinis žurnalas, einantis nuo 1991 m. Vilniuje.
Mykolas Abarius

**Mykolas Abarius** (1926 m. sausio 27 d. Volungiuose, Antazavės valsčiuje – 2022 m. vasario 13 d.) – lietuvių inžinierius, visuomenės veikėjas.

## Biografija
Mokėsi Kalvarijos ir Marijampolės gimnazijose. 1944 m. pasitraukė į Vokietiją, čia baigė Hanau lietuvių gimnaziją. 1949 m. persikėlė į JAV. 1950–1952 m. tarnavo JAV kariuomenėje. Vėliau studijavo Vorčesterio Mokslų akademijoje bei Henry Fordo Community koledže, Dearborne, Mičigano valstijoje. 30 metų dirbo Fordo automobilių dirbtuvėje braižytoju, vėliau konstruktoriumi. Nuo 1960 m. aktyviai dalyvauja Lietuvių šaulių sąjungos veikloje. Nuo 1987 m. – šios sąjungos pirmininkas.

## Apdovanojimai
* Šaulių žvaigždės medalis
* Šaulių žvaigždė
* 1995 m. Didžiojo Lietuvos kunigaikščio Gedimino ordino medalis
* 1996 m. Vyčio Kryžiaus ordino Riterio kryžius
* 2000 m. Lietuvos kariuomenės kūrėjų savanorių medalis

## Šaltiniai
The Sims 2: University

**The Sims 2: University** – pirmasis papildymas kompiuteriniam žaidimui „The Sims 2“, išleistas 2005 m. kovo 1 d. Papildymu žaidime įtraukta galimybė personažams siekti išsilavinimo. Šiame papildyme žaidimą galima žaisti tik su jaunesnės amžiaus grupės personažais. 

## Šaltiniai
Nyderlandų karalienė Beatričė

**Beatričė** (*Beatrix Wilhelmina Armgard*, g. 1938 m. sausio 31 d.) – Nyderlandų karalienė (1980 − 2013 m.).

## Biografija

Ji yra pirmoji Nyderlandų karalienės Julianos, ir princo Bernhardo dukra. Ji studijavo teisę Leideno universitete. 1966 m. ji ištekėjo už Klauso von Amsbergo, su kuriuo ji susilaukė trijų vaikų: Karaliaus Vilemo Aleksandro (g. 1967), Princo Friso (1968 − 2013), ir Princo Konstantino (g. 1969). Kai jos motina Juliana atsižadėjo sosto 1980 m. balandžio 30 d., Beatričė tapo Nyderlandų Karalystės karalienė. 2002 m., spalio 6 d. jos vyras Princas Klausas mirė.
Mark Rutte

**Markas Rutė** (g. 1967 m. vasario 14 d. Hagoje) – Nyderlandų politikas, buvęs ministras pirmininkas, nuo 2024 m. spalio 1 d. - NATO generalinis sekretorius. 

## Biografija
2002–2004 m. ėjo visuomenės reikalų ir darbo sekretoriaus pareigas, o 2004–2006 m. – švietimo, kultūros ir mokslo valstybės sekretoriaus. 2003 m. pirmąsyk išrinktas į šalies parlamentą. 2010–2024 m. dirbo  Nyderlandų ministru pirmininku.

## Išnašos

|-

|-

|-

|-
The Sims 2: Bon Voyage

**The Sims 2: Bon Voyage** – 6-asis papildymas kompiuteriniam žaidimui „The Sims 2“. Papildymas buvo išleistas 2007 m. rugsėjo 4 d. Šiaurės Amerikoje ir 2007 m. rugsėjo 6 d. Europoje Windows operacinei sistemai. Mac OS X operacinei šis žaidimas buvo išleistas 2007 m. gruodžio 17 d.
Albertas II (Monakas)

**Albertas II** (*Albertas Aleksandras Louis Pierre Grimaldi*, g. 1958 m. kovo 14 d.) – Valdantysis Monako kunigaikštystės princas. Jis yra Monako princo Rainier III, ir amerikiečių aktorės Grace Kelly sūnus. Jis turi dvi seseris: princeses Caroline ir Stéphanie. Vedęs buvusią Pietų Afrikos plaukikę Charlene Wittstock, su kuria augina dvynukus: princą Jacques ir princesę Gabriella.

## Biografija

Gimė Princo rūmuose, Monake. Albertas mokėsi Alberto I vidurinėje mokykloje, kurią 1976 metais baigė su pagyrimu. Vėliau tęsė mokslus Amherst koledže, Masačusetse. 1977 metais Albertas Grimaldi studijavo politikos mokslus, ekonomiką, muzikos ir anglų literatūrą. 1981 metais baigė politikos mokslus ir įgijo bakalauro laipsnį. 

Albertas buvo entuziastingas sportininkas, dalyvaujantis ieties metimo, rankinio, dziudo, plaukimo, teniso, irklavimo, buriavimo, slidinėjimo varžybose. 

Jaunystėje užsiiminėjo Ledrogių sportu, dalyvavo penkiose Žiemos olimpinėse žaidynėse kaip Monako dviviečių ir keturviečių komandos narys. Geriausias pasirodymas buvo debiutinėse 1988 m. žaidynėse 25-a vieta dviviečių ledrogių įskaitoje. 1988 m., 1994 m. ir 1998 m. nešė šalies vėliavą žiemos olimpiados atidarymo renginiuose. Iš aktyvaus sporto pasitraukė po 2002 m. Solt Leik Sičio olimpiados.

1985 m. dalyvavo Dakaro ralyje, tačiau finišo nepasiekė.

Turi juodąjį diržą dziudo sporte.

Jis yra Tarptautinio olimpinio komiteto narys nuo 1985 metų.

## Valdymas

2005 m. balandžio 6 d. mirė jo tėvas, Monako kunigaikštis Ranier III. Po trijų mėnesių nuo tėvo mirties, princas Albertas II buvo pateptas Šv. Mykolo katedroje, taip jį religiniu pagrindu įteisinant kunigaikštystės valdovu. 

## Princas ir Lietuva

2012 m. spalio 15 d. Albertas II su oficialiu vizitu lankėsi Lietuvoje.

## Šaltiniai
Ragana (reikšmės)

**Ragana** gali reikšti:
* Ragana – pasakų ir sakmių moteriška būtybė, turinti stebuklingų galių. Kartais tai su okultizmu susijusi veikėja.

Lietuvoje:
* Marija Pečkauskaitė – Šatrijos Ragana – lietuvių rašytoja.
* Ragana – ežeras vidurio Lietuvoje, Kauno rajone.

JAV:
* Ragana – JAV lietuvių satyros ir humoro mėnesinis laikraštis, ėjęs 1908 m. Bostone.
* Ragana – mėnesinis žurnalas, leistas 1903 m. Čikagoje.

Latvijoje:
* Ragana – gyvenvietė Krimuldos savivaldybėje, Krimuldos valsčiaus centras.
* Ragana – Ventos baseino upės Kažupės kitas pavadinimas. 
* Ragana – ežeras Valkos savivaldybėje.
Kapčiūnų apylinkė

**Kapčiūnų apylinkė** – Lietuvos TSR administracinis-teritorinis vienetas šiaurės Lietuvoje.

## Istorija

Apylinkė įkurta užėjus sovietams XX a. 5-ajame dešimtmetyje. 1949 m. buvo Pakruojo valsčiuje, 1950 m. priskirta naujam Pakruojo rajonui. Panaikinta 1954 m. gegužės 25 d. prijungiant prie Balsių apylinkės.

## Šaltiniai
Ratai (reikšmės)

**Ratai** gali reikšti:
* Ratas – apskritimo formos detalė, naudojama įrengimuose ir transporto priemonėse.
* Vežimas, ratai – gyvulių, rečiau žmonių traukiama susisiekimo priemonė, turinti ratus (tekinius).
* Ratai – mėnesinis žurnalas vairuotojams, ėjęs 1990–1994 m. Vilniuje.
* Ratai – 2006 m. JAV animacinis filmas.
* Keturi ratai – mėnesinis žurnalas vairuotojams, einantis nuo 1992 m. Vilniuje.
* Didieji Grįžulo Ratai – 3-as pagal dydį ryškus šiaurės pusrutulio žvaigždynas.
* Mažieji Grįžulo Ratai – 56-as iš 88-ių pagal dydį Šiaurinio pusrutulio žvaigždynas.
* Ratai javų laukuose – iš viršaus matomos figūros javų laukuose, sudarytos išguldant javus.
* Senegambijos akmenų ratai – natūralus apvalių akmenų parkas, esantis Gambijos ir Senegalo teritorijoje.
* Vėjo ir ugnies ratai – plokščių žiedų pavidalo poriniai kirstynių ginklai, naudojami kai kuriuose kinų kovos menų stiliuose.
* Keltų ratas – svarbus keltų meno ir religijos simbolis.
Revue Baltique (reikšmės)

**Revue Baltique** gali reikšti:
* Revue Baltique – Baltijos šalių mokslinis žurnalas, leidžiamas nuo 1990 m. Vilniuje.
* Revue Baltique – Lietuvos, Latvijos ir Estijos laisvės komitetų žurnalas prancūzų kalba, pradėtas leisti 1959 m. Niujorke.
* Revue Baltique – Pabaltijo reikalams skirtas leidinys, ėjęs nuo 1918 m. rugsėjo mėn. Paryžiuje.
Rimbas (reikšmės)

**Rimbas** gali reikšti:
* Rimbas – iš gyvulių odos arba medžio žievės pintas įrankis, smailėjantis į galą, turintis kietesnę rankeną.
* Rimbas – JAV lietuvių satyros ir humoro mėnesinis žurnalas, ėjęs 1925–1956 m.
Mau rakau

**Mau rākau** ( 'laikyti ginklą') – kovos menas, paremtas tradiciniais maorių ginklais.

## Ginklai

*Mau rākau* reiškia įgudusį ginklų naudojimą. Terminas  ' reiškia taiahos, o ne kokių kitų ginklų naudojimą.

Pasakojama, kad naudoti ginklus mokydavo *Whare-tū-taua* ('karo namai' ar 'karo mokykla'). Žodžiu *Whare-tū-taua* vadindavo pagrindinį jaunų karių *toa* apmokymą karo meno. 

Nuolatinės mokyklos veikia Rotorua ežero Mokojos saloje, jose mokoma kautis taiaha.

## Mitologija
Maorių mituose pasakojama, kad tokius ginklus kaip taiaha ir patu įteikė miško dievas Tāne bei karo dievas *[[Tū]]*, du *Rangi-nui* ir *Papatuanuku* sūnūs. 

## Nuorodos
*New Zealand Qualifications Authority Mau Rākau assessment guides
Frederikshaunas

**Frederikshaunas** () − Danijos miestas Šiaurės Jutlandijoje, prie Kategato sąsiaurio.

Iki 1818 m. miestas buvo vadinamas *Fladstrandu*, o vėliau gavo prekybinio miesto teises ir Frederiko VI garbei buvo pavadintas Frederikshaunu.

Frederikshaunas yra svarbus žvejybos ir krovinių pervežimo uostas. Miestą su Oslu, Geteborgu ir Lesės sala jungia patogus susisiekimas garlaiviais.

Danų žodis *frederikshavner* reiškia ne tik vietos gyventoją, bet ir populiariausią žuvį Danijoje − jūrinę plekšnę.

## Miestai partneriai
* Burlengė, Švedija
* Larvikas, Norvegija
* Pamiutas, Grenlandija
* Ryga, Latvija
* Rovaniemis, Suomija
* Šiaurės Tainsaidas (North Tyneside), Didžioji Britanija
* Vestmanaejaras, Islandija

## Galerija

File:Frederikshavn Kirke 2005 ubt.jpg|Bažnyčia
File:Fiskerklyngen.jpg|Tipiškas miesto namas
File:Bangsbo_hrg.jpg|Bangsbo dvaras
File:Krudttårnet i Frederikshavn 2005 ubt.jpg|Parako bokštas (Krudtårnet)
File:FRH-Arena-Nord.jpg|Arena NORD
File:Palmestranden_1.jpg|Palmės Danijoje!
File:060703_Kattegatsilo_02.jpg|Moderniškas požiūris


## Nuorodos
* Visit Frederikshavn  (Informacija turistams)
Sionderborgas

**Sionderborgas** () − Danijos miestas Pietų Danijoje; 40 km nuo Flensburgo.

Miesto senamiestis išsidėstęs Also saloje, kurioje yra ir Sionderborgo pilis. Tačiau likusi miesto dalis išsidėsčiusi Jutlandijos pusiasalyje.

Senovėje Sionderborgas priklausė Šlėzvigo kunigaikštystei. Po Danijos karo (1864 m.) Danija prarado šias teritorijas. 1920 m. po Šlėzvigo plebiscito, Sionderborgas grąžintas Danijai. 

## Miestai partneriai
* Poris, Suomija
* Finstervaldė, Vokietija

## Galerija

Image:Dybbøl Mølle.1.jpg|Vėjo malūnas
Image:Sønderborg.jpg|Rūmai ir uostas
Image:Kong Christian den X's Bro.jpg|Tiltas
Image:Harbour of Sønderborg.jpg|Uoste
Image:Kasernen Sønderborg.jpg|Sønderborg Kaserne
Image:Sonderborg_By.jpg|Autobusų stotis
Image:Sønderborg Domhus.JPG|Det tidligere domhus
Image:Christianskirken.1.jpg|Christianskirken


## Nuorodos
*Informacija turistams (vokiečių k.)
Vezuvijaus nacionalinis parkas

**Vezuvijaus nacionalinis parkas** () – nacionalinis parkas, įkurtas 1995 m. birželio 5 d. Parką sudaro 135 km² teritorija aplink Vezuvijaus ugnikalnį. Šiame parke auga apie 612 rūšių augalai ir 227 laukinių gyvūnų rūšys.

## Šaltiniai
* Oficiali parko svetainė
Barka

:*Šis straipsnis - apie upę. Apie buvusią Eritrėjos provinciją žiūrėkite [[Barka (provincija)]]*

**Barka** − upė Eritrėjoje ir Sudane.

Upė išteka iš Eritrėjos kalnyno ir teka šiaurės vakarų kryptimi link Sudano lygumų. Barkos ilgis apie 640 km. Upė prateka šalia Asmaros, per Agordatą ir prie sienos su Sudanu susilieja su Ansebu. Sudane, abi susiliejusios upės įteka į Raudonąją jūrą ties Tokaro miestu.

## Nuorodos
*Barkos upė  (anglų k.)
Taiaha

**Taiaha** () – tradicinis ilgakotis maorių (Naujoji Zelandija) ginklas, paprastai nuo 1,5 m iki 1,8 m ilgio (bet siekia ir 2 m). Šis ginklas primena bo ir kuokos, kurios galva kaip stambios ieties *[[jaučio liežuvis]]* antgalis bukais ašmenimis, hibridas. Būdavo daromos iš kietos medienos ar banginio kaulo.

Taiahą sudaro šios dalys (ginklas išdrožtas iš vieno medienos ar kaulo gabalo):
* ilgas kotas, einant link priekinio galo siaurėjantis,
* galva (*upoko*) – medinis sustorėjimas, kuris primena žmogaus galvą dviem į priešingas puses žiūrinčiais veidais. Akys dažnai būdavo inkrustuojamos kriauklių perlamutru. Galvą dažnai puošdavo apykaklė iš plunksnų ar šunų plaukų.
* „liežuvis“ (*arero*) – galą sudaranti medinė (ar kaulinė) „geležtė“, kurios dvipusius „ašmenis“ sudaro aštrus medinis (kaulinis) kraštas.
* „kepenys“ (*ate* arba *rau*) – antro galo gana ilga plokščiai nudrožta „geležtė“.
Tiek „liežuvis“, tiek „kepenys“ naudojami pariruoti priešininko smūgius ir atakuoti kertamaisiais ar duriamaisiais smūgiais.

## Naudojimas
Taiaha yra pavaizduota Naujosios Zelandijos armijos oficialioje emblemoje.

*[[Mau rakau]]* yra maorių kovos menas, kuriame mokoma kautis taiaha ir kitais maorių ginklais. Kaip ir kituose menuose taiahą valdyti besimokantys studentai, mokydamiesi pusiausvyros, koordinacijos, kovos ritmo, sugaišta ne vienerius metus.
Taiahą plačiai naudodavo *wero* – tradiciniame maorių iššūkyje. Pagal tradiciją svetimiems besiartinant prie įtvirtintos maorių sodybos jiems iššūkį mesdavo karys, ginkluotas taiaha, kad išsiaiškintų kas artinasi – priešai ar draugai. Dabar wero iššūkis naudojamas Naujojoje Zelandijoje besilankant valstybių vadovams ar kitiems aukštiems valdininkams.

Šiais laikais taiaha yra vienas iš objektų, per kuriuos moksleiviai Naujojoje Zelandijoje supažindinami su maorių kultūra. Senovėje taiaha buvo vienas iš ginklų, naudotų tradiciniame maorių šokyje *haka*.


Image:Chef Maori au taiaha 1998-23059-173.jpg|Maorių vadas su taiaha (1860-1879 m.}
Image:RangiHiroa1930s.jpg|Europietis, apsirengęs maoriu, su taiaha. (1930 m.)
Image:Te Puni Maori Chief.jpg|Maorių vadas su taiaha (kurios apatinė dalis itin platėjanti)
vaizdas:Maori man Picturesque New Zealand, 1913.jpg|Maoris su taiaha (1913 m.)


## Nuorodos

* Museum of New Zealand. Collections> Taiaha
Holstebro

**Holstebro** () − Danijos miestas Vidurio Jutlandijoje.

Per savo gyvavimo istoriją miestas turėjo nemažai pavadinimų − *Holstatbro* (1274 m.), *Holstathbroo* (1340 m.), *Holstebroff* (1418 m.), *Holstebrow* (1638 m.) ir Holstebro nuo 1844 m. Iš pradžių prie *Storaen* upės buvo pastatyta tvirtovė. Vėliau per upę buvo nutiestas tiltas. Archeologiniai kasinėjimai miesto centre parodė, kad čia gyventa dar 1100 m. Rašytiniuose šaltiniuose miestas pirmą kartą paminėtas 1274 m. 1552 m. per milžinišką gaisrą buvo sunaikinta dauguma senamiesčio pastatų. 1907 m. ant senos bažnyčios pamatų, kuri buvo sugriauta 1906 m., pastatyta nauja bažnyčia.

## Galerija


HolstebroKirke-01.jpg|*Holstebro Kirke*
HolstebroRaadhus2.jpg|Senoji rotušė
HolstebroMuseum.JPG|Muziejus ir menų muziejus
HolstebroMusikteater.jpg|Muzikinis teatras *Storåen*
HolstebroOverview.jpg|Miesto panorama


## Miestai partneriai
*  Altea, Ispanija
*  Bad Kiocingas, Vokietija
*  Beladžijas, Italija
*  Bundoranas, Airija
*  Chojna, Lenkija
*  Granvilis, Prancūzija
*  Houfalizas, Belgija
*  Judenburgas, Austrija
*  Karkila, Suomija
*  Kiosegas, Vengrija
*  Marsaskala, Malta
*  Mersenas, Nyderlandai
*  Nederanvenas, Liuksemburgas
*  Okseliosundas, Švedija
*  Preveza, Graikija
*  Prienai
*  Sesimbra, Portugalija
*  Sigulda, Latvija
*  Siretas, Rumunija
*  Sušicė, Čekija
*  Šerburnas, Didžioji Britanija
*  Tiūris, Estija
*  Zvolenas, Slovakija
Frederisija

**Frederisija** () − miestas ir uostas Danijoje, Pietų Danijos regione, prie Mažojo Belto sąsiaurio. Tiltas miestą jungia su Fiūno sala.

Frederisijos miestą 1650 m. įkūrė Frederikas III, kad apgintų Jutlandijos pusiasalį nuo priešų. Miestas turėjo ypatingas privilegijas − tikėjimo laisvę ir mokesčių lengvatas. 1849 m. po ilgos miesto apgulties, danai išvijo prūsų ir Šlėzvigo−Holšteino kareivius. Mieste dar ir dabar yra išlikę buvę miesto įtvirtinimo grioviai, bei miesto gynėjų kapai.

Frederisija yra stambus geležinkelio transporto mazgas.

## Sportas
* FC Fredericia
* „Monjasa Park“ stadionas

## Miestai partneriai
* Kokola, Suomija nuo 1948 m.
* Kristiansundas, Norvegija nuo 1948 m.
* Herniosandas, Švedija nuo 1948 m.
* Jakobshaunas, Grenlandija nuo 1962 m.
* Herfordas, Vokietija nuo 1987 m.
* Šiauliai nuo 1993 m.

## Nuorodos
*Informacija turistams  (anglų k.)
Dalia Gruodienė

**Dalia Gruodienė** (g. 1948 m. sausio 9 d. Rokiškyje) – Lietuvos verslininkė.

## Biografija

1967–1973 m. studijavo Vilniaus universiteto Ekonomikos fakultete, 1991 m. – tarptautinių ekonominių santykių fakultete. Nuo 2000 m. – Valdovų rūmų paramos fondo narė.

## Šaltiniai

## Apdovanojimai
* 2003 m. Šv. Kristoforo statulėlė
Strėvininkų dvaras

**Strėvininkų dvaras** – dvaras, buvęs Mūro Strėvininkuose, dab. Kaišiadorių rajono savivaldybėje. Dabar jame įsikūręs pensionatas. Dvarą sudaro XVII a. Oginskių dvaro rūmai, parkas.

## Istorija

Apie 1744 m. dvare pastatyta Šv. Vincento Pauliečio koplyčia. 1828 m. prie rūmų įkurta audimo manufaktūra, 1830 m. joje dirbo 173 darbininkai. Po 1831 m. sukilimo dvarą konfiskavus manufaktūra uždaryta. 1836 m. dvarą sudarė 2 miesteliai, 4 palivarkai, 19 kaimų ir 20 užusienių. Nusavintas dvaras atiduotas kareivinėms. Tarpukaryje jame įsteigti invalidų namai.

Dvarą valdė:
* Marcijonas Bogdanas Oginskis, 1570–1600 m.
* Aleksandras Oginskis, 1620-1653 m.
* Marcijonas Aleksandras Oginskis, 1653–1657 m.
* Samuelis Levas Oginskis, 1657 m.
* Simonas Karolis Oginskis, 1657–1699 m.
* Gabrielius Oginskis, 1828–1832 m.

## Šaltiniai
Kūlupėnų paminklas partizanams

**Kūlupėnų paminklas partizanams** yra rytinėje Kretingos rajono savivaldybės teritorijos dalyje, Kūlupėnuose (Kūlupėnų seniūnija), kelio Kūlupėnai–Darbėnai dešinėje pusėje, prie sankryžos su keliu į Vaineikių Medsėdžius, Kūlupėnų miške.

## Paminklas
Akmenų mūro koplytėlės pavidalo, nežymiai platėja į viršų, pastatytas ant betoninio pamato. Stogas trišlaitis, betoninis. Virš kraigo kyla kryžius. Priekinėje sienoje ties viduriu yra arkos pavidalo, 1,02×0,78 m dydžio niša, aprėminta betoninio apvado. Joje įbetonuota netaisyklingos formos šlifuota juodo akmens plokštė, kurioje iškalinėtas virš sukryžiuotų dviejų ąžuolo lapų kylantis Vyčio kryžius, o po juo – užrašas: „Čia 1953 04 06 sov. saugumas / Sunaikino / L. L. A. Žem. apyg. Kardo rinkt. štabą. / Žuvo: / vad. STASYS JONAUSKAS / eil. ANTANAS GLIOŽERIS / ANTANAS BRUŽAS / VYTAUTAS VAIČEKAUSKAS / ANICETAS KAUNAS“. Paminklo aukštis – 3,17 m, storis – 0,76–1,0 m

Teritorijos plotas – 0,01 ha. Aplinkui paminklą plyti pievelė, už kurios prasideda miškas. 

## Istorija
1953 m. balandžio 6 d. Salantų stribai, saugumiečiai ir MVD kariuomenės kariškiai Kūlupėnų–Vaineikių miškuose apsupo paskutinius Kardo rinktinės, 1953 m. pradžioje prijungtos prie Šatrijos rinktinės, partizanus – Vizbuto būrio vadą Stasį Jonauską-Simoną su 5 kovotojais. Mūšio metu S. Jonauskas, Antanas Bružas, Anicetas Antanas Kaunas, Antanas Gliožeris ir Vytautas Vaičekauskas žuvo, o Pranui Končiui-Adomui pavyko prasiveržti pro apsupties žiedą ir pasislėpti.

1999 m. Kovų už Lietuvos Nepriklausomybę įamžinimo Kartenos draugijos pirmininkas, Lietuvos laisvės kovos sąjūdžio dalyvis Juozapas Antanas Viluckas su tremtiniu Pranciškumi Žiliumi žuvusiems Lietuvos partizanams atminti pastatė paminklą.                                        

Saugotinas kultūros paveldo objektas, turintis istorinę vertę.

## Šaltiniai
Lukas Geniušas

**Lukas Geniušas** (g. 1990 m. liepos 1 d., Maskvoje) – lietuvių-rusų pianistas

## Biografija
Lukas pradėjo skambinti fortepijonu penkerių metų, šiuo metu studijuoja Valstybinėje Maskvos konservatorijoje pas profesorę Verą Gornostajevą.
Pirmąjį viešą koncertą Lukas Geniušas surengė 1996 metais ir nuo tada su įvairiais orkestrais skambino prestižinėse Maskvos, Sankt Peterburgo, Vilniaus, Vroclavo ir Hamburgo salėse, surengė rečitalius Lenkijoje, Švedijoje, Vokietijoje, Prancūzijoje, Šveicarijoje, Austrijoje. Nuo 2004 metų jis yra Mstislavo Rostropovičiaus fondo stipendininkas.

Lukas yra svarbių konkursų nugalėtojas, pelnęs pirmąsias premijas tarptautiniame konkurse „Laiptai į meistriškumą“ (Sankt Peterburgas, 2002 metai), Pirmajame Centrinės Maskvos muzikos mokyklos konkurse (Maskva, 2003 metai), antrąją vietą Tarptautiniame Maskvos F. Šopeno jaunųjų pianistų konkurse (2004 metai). 2005 m. Lukas laimėjo sidabro medalį Ginos Bachauer tarptautiniame jaunųjų pianistų konkurse Solt Leik Sityje (JAV), 2007 m. pelnė antrąją vietą Škotijos tarptautiniame pianistų konkurse Glazge, 2008 m. pelnė aukso medalį konkurse „Rusijos Delfų žaidynės" bei antrąją vietą tarptautiniame pianistų konkurse „Musica Vive“ San Marine (Italija). 2009 m. Lukas laimėjo pirmąją vietą tarptautiniame pianistų konkurse Italijoje „Musica della Val Tidone“ ir 2010 m. jis pelnė aukso medalį Ginos Bachauers tarptautiniame pianistų konkurse Solt Leik Sityje (JAV) bei II vietą, sidabro medalį, tarptautiniame F. Šopeno pianistų konkurse Varšuvoje (Lenkija).

Lukas Geniušas koncertavo su daugeliu orkestrų, tarp jų Lietuvos valstybinis simfoninis orkestras, BBC Škotijos simfoninis orkestras, Duisburgo ir Hamburgo simfoniniai orkestrai, bendradarbiavo su tokiais dirigentais kaip Vladimiras Ziva, Saulius Sondeckis, Romanas Kofmanas, *Dmitry Liss*, *Jonathan Darlington* bei *Tadeusz Wojciechowski*.
## Šeima
Lukas gimė pianistų dinastijos šeimoje. Jo tėtis – žymus lietuvių pianistas Petras Geniušas, motina – Maskvos P. Čaikovskio konservatorijos profesorė Ksenija Knorre, senelis dirigentas Rimas Geniušas, močiutė – žymi pasaulinio garso pianistė Vera Gornostajeva.
## Pasiekimai
* 2002 m. Sankt-Peterburgas (Rusija), pianistų konkursas "Laiptai į meistriškumą", I vieta
* 2003 m. Maskva (Rusija), Pirmasis Centrinės Maskvos muzikos mokyklos konkursas, I vieta
* 2004 m. Maskva (Rusija), Tarptautinis Maskvos F. Šopeno jaunųjų pianistų konkursas, II vieta
* 2005 m. Salt Leik Sitis (JAV), Ginos Bachauer tarptautinis pianistų konkursas, II vieta
* 2007 m. Glazgas (Škotija), Škotijos tarptautinis pianistų konkursas, II vieta
* 2008 m. San Marina (Italija), Tarptautinis jaunųjų pianistų konkursas, II vieta
* 2009 m. Pianela (Prancūzija), Tarptautinis pianistų konkursas "Musica della Vai Tidone"
* 2010 m. Solt Leik Sitis (JAV), Ginos Bachauers tarptautinis pianistų konkursas, I vieta
* 2010 m. Varšuva (Lenkija), Tarptautinis F. Šopeno pianistų konkursas, II vieta
Alfredas Puodžiūnas

**Alfredas Puodžiūnas** (g. 1961 m. kovo 31 d. Anykščiuose) – Lietuvos ir Anykščių politinis veikėjas ir gydytojas.

## Biografija

1969–1980 m. mokėsi Anykščių 2-ojoje vidurinėje mokykloje. 1980–1985 m. studijavo Lietuvos veterinarijos akademijoje. 2006–2008 m. tęsė studijas Mykolo Romerio universiteto magistrantūroje. 1985–1989 m. dirbo Anykščių rajono veterinarijos ligoninėje veterinarijos gydytoju, 1989–1996 m. buvo Anykščių valstybinės veterinarijos ligoninės veterinarijos gydytojas epizootologas, viršininko pavaduotojas. 1996–1999 m. buvo Vilniaus epizootinio būrio viršininkas, 1999–2000 m. – Valstybinės veterinarijos audito tarnybos viršininkas. 2000–2005 m. dirbo Maisto ir veterinarijos audito tarnybos viršininku. Nuo 2005 m. yra Valstybinės maisto ir veterinarijos tarnybos Vidaus audito tarnybos viršininkas.

1999 m. buvo Anykščių rajono savivaldybės tarybos narys.

## Šaltiniai
Jaučiapievio apylinkė

**Jaučiapievio apylinkė** – Lietuvos TSR administracinis-teritorinis vienetas šiaurės rytų Lietuvoje.

## Istorija

Apylinkė įkurta užėjus sovietams XX a. 5-ajame dešimtmetyje. 1949 m. buvo Skapiškio valsčiuje, 1950 m. priskirta naujam Pandėlio rajonui. Panaikinta 1954 m. gegužės 25 d. prijungiant prie Obelių apylinkės ir Skapiškio apylinkės.

## Šaltiniai
Sesuo

**Sesuo** (šnek. **sesė**) – artimos kraujo giminaitės variantas, moteriškos lyties sibsas. Asmens X *sesuo* yra mergaitė ar moteris, kuri yra bendrų jos ir X tėvų vaikas.

Paprastai seserimi laikoma ir tokia kraujo giminaitė, su kuria sieja tik bendra motina ar bendras tėvas. Tokią seserį dažnai vadina *netikra seserimi*.

Daugelyje visuomenių seserys ir broliai auga kartu, nuolatos bendrauja. Toks genetinis ir socialinis bendrumas dažnai sudaro stiprius emocinius ryšius – teigiamus (meilė) ar neigiamus (priešiškumas). Emocinių ryšių formavimąsi veikia tokie veiksniai kaip tėvų elgesys, gimimo eiliškumas, įgimti ir įgyti asmenybės bruožai (ir įgyti už šeimos ribų taip pat).

## Etimologija
Rekonstruotas  artimas , iš kurio kilę daugelis indoeuropiečių kalbų žodžių, reiškiančių 'sesuo': , , , , , , , , . Labiau nukrypusios formos: , , , , .

Tačiau latviai turi  'sesuo' (manoma, artimą  'vyro sesuo' bei pr. *moazo* 'teta'), o graikai –  'sesuo'.

Dėl norminio artumo žodis *seserys* naudojamas žymėti kažkuo dvasiškai ar kitaip artimoms moterims žymėti (pvz., vienuolės).

Anglų kalboje žodis *seserinis* žymimas panašiems, giminingiems objektams pavadinti. Pvz.,  ('seseriniai laivai') reiškia kelis to paties modelio laivus; pvz., laivai „Titanic“, „Britannic“ ir „Olympic“ buvo trys „seseriniai laivai“). Angliškoje biologijos terminologijoje naudojama sąvoka  (pažodžiui 'seserinės chromatidės'), reiškianti vienos chromosomos dvi chromatides, kurios paprastai būna genetiškai identiškos.

Žodžio „sesuo“, „seserinis“ identiškumo, artumo prasmę lietuvių kalboje iliustruoja lietuviška mįslė „Dvi sesutės per kalnelį nesusieina“ (*[[akys]]*).

## Nuorodos
Nuodingasis nuosėdis

**Nuodingasis nuosėdis** (*Cortinarius orellanus*) – nuosėdinių klasės grybas. Šis retai sutinkamas nuodingasis nuosėdis yra priskiriamas prie nuodingiausių grybų; suvalgius šio grybo, apsinuodijimo požymiai pasireiškia tik po dvejų savaičių.

## Išvaizda
Šio grybo kepurėlė yra 3-9 cm skersmens, iš pradžių iškili, vėliau išplatėjusi, su plačiu gūbreliu. Luobelė oranžiškai ruda arba rausvai ruda, smulkiai plaušuota arba smulkiai žvynuota; senų vaiskūnių gali būti ir pilka. Senesnių grybų kepurėlės kraštai dažnai sutrūkinėję. Kotas būna 4-8 cm ilgio, 0,5–1,5 cm storio, lygus ir pilnaviduris, cilindriškas, ties pagrindu dažnai šiek tiek smailėjantis. Lakšteliai stori ir platūs, sujungti lakšteliukais. Gelsva, prie koto pagrindo rausva trama turi švelnų skonį ir ridikų kvapą.Sporos elipsiškos, 8 – 12*5.5 – 7 μ m.

Spalvos kaita: kepurėlė būna oranžiškai raudona arba rūdžių spalvos. Kotas iš pradžių geltonas, vėliau rausvai rudas. Lakšteliai iš pradžių blyškiai oranžiškai geltoni, tačiau vėliau įgauna oranžiškai rausvai rudą arba šviesiai rudą atspalvį.

Nuodingoji medžiaga grybe: orelaninas (paralyžuoja kepenis).

## Augavietė
Labai retai sutinkamas nuodingasis nuosėdis auga lapuočių miškuose pramaišiui su pušimis, dažnai po ąžuolais. Mėgsta smėlingą rūgštų dirvožemį.

Augimo sezonas: rugpjūtis-spalis.

## Naudota literatūra
* Didysis gamtos vadovas „Grybai“ * išsamus grybų ir jų rinkimo žinynas* , „Mūsų knyga“, 2004 m., (118 psl.) ISBN 9955 – 573 – 65 – 1

## Nuorodos
* http://grybai.net/ Grybų katologas
Wolfsheim

**Wolfsheim** – Vokietijos dark wave / synthpop grupė, pavadinimą pasirinkę, inspiruoti Frencio Skoto Ficdžeraldo knygos „Didysis Getsbis“. Duete – vokalistas, kompozitorius bei dainų tekstų kūrėjas Peter Heppner ir instrumentalistas Markus Reinhardt. 

## Biografija

Dainos atliekamos anglų kalba, tik keletas kūrinių įrašyti gimtąja vokiečių kalba. Išleidusi 4 albumus, ypač didelio dėmesio grupė susilaukė tada, kai 1998 m. vokalistas Peter Heppner su garsiu Vokietijos dainininku Joachim Witt įrašė kūrinį „Die Flut“, kuris pakilo iki 2-osios Vokietijos singlų topo vietos. Nuo to laiko Heppneris vis dažniau ėmė reikštis kaip solo atlikėjas, bendradarbiauti su tokiais garsiais vardais kaip „Schiller“, „Glasgarten“ ar Paul van Dyk. Penktasis grupės albumas „Spectators“ pasiekė „auksinio“ statusą.

2003 m. buvo išleistas kol kas paskutinis, 6-asis grupės albumas „Casting Shadows“, kuris iš karto atsidūrė pirmoje Vokietijos albumų topo vietoje, pasiekė „platininio“ ir „auksinio“ albumo statusą. Grupė daug koncertavo pasaulyje, įskaitant ir Jungtines Amerikos Valstijas. 2004 m. grupė gavo svarbiausią Vokietijos muzikos apdovanojimą „ECHO“ Geriausios Vokietijos alternatyvios grupės kategorijoje. Singlas „Kein Zurück“ pasiekė „auksinio“ statusą.

2007 m. tarp grupės narių iškilo nesutarimai. Reinhardas pabandė savo ilgametį kolegą P. Heppnerį išmesti iš grupės, paduodamas jį į teismą, tačiau bylos nelaimėjo. Vokalistas savo interviu iki šiol teigia, kad grupė nėra oficialiai išsiskyrusi ir jis suinteresuotas tęsti jos veiklą.

## Kiti narių projektai

2005 m. Peter Heppner pasirašė su „Warner Music Germany“ kontraktą, o 2008 m. pradėjo solinę karjerą ir išleido albumą „Solo“, kuris pasiekė Vokietijos topo dešimtuką. Bendradarbiavo su: Joachim Witt, Schiller, Paul van Dyk, José Alvarez-Brill, Milù ir Nena. Jo balsą galima išgirsti ir projektų „Girls Under Glass“, „Umbra et Imago“, „Alice 2“, „New Rock Conference“ ir „Goethes Erben“ dainose.

Markus Reinhard projektai - su „Nefkom“, „Neustart“, „Care Company“ ir „Comfortable Cave Goodbye“.

## Diskografija

* 1992 m. – „No Happy View“
* 1993 m. – „Popkiller“
* 1995 m. – „55578“
* 1996 m. – „Dreaming Apes“
* 1997 m. – „Hamburg Rom Wolfsheim“ (koncertinis)
* 1999 m. – „Spectators“
* 2003 m. – „Casting Shadows“

## Nuorodos

* Oficiali grupės svetainė
* „Wolfsheim“ music.lt profilis
Naftos gaudyklės

**Naftos atskirtuvai** (*gaudyklės*) veikia gravitaciniu principu, atskirdami sunkesnį vandenį nuo lengvesnių naftos produktų. Kiekvienoje degalinėje, automobilių plovykloje, stovėjimo aikštelėje ar kitoje vietoje, kurioje galimas naftos produktų nutekėjimas, privalo būti sumontuota naftos gaudyklė. Svarbiausia, kad teršalų kiekis vandenyje, po išvalymo, neviršytų 5 mg/l. Visos naftos gaudyklės privalo turėti CE ženklinimą.

## Gaudyklių rūšys

# Naftos gaudyklė su smėliagaude.
# Naftos gaudyklė be smėliagaudės.
# Pastatomos naftos gaudyklės.
# Montuojamos po žeme naftos gaudyklės.
# Vertikalios ir horizontalios naftos gaudyklės

Gaudyklės be smėliagaudės minusas tas, jog ji užsipildys greičiau, nes ją užpildys ne tik naftos produktai, bet ir smėlis ir žemės (į tai ypač reikia atsižvelgti statant gaudyklę, kuri aptarnaus didesnius plotus po atviru dangumi). To pasekoje gaudyklę reikės išsiurbinėti dažniau, o kiekvienas išsiurbimas kainuoja pinigus. Kai kurie klientai taupydami pinigus perka gaudyklę be smėliagaudės ir prieš ją pastato gelžbetoninį šulinį, kuriame sunkiosios dalelės nuskęsta ir jis atlieka smėliagaudės funkciją.

Montuojamų žemėje gaudyklių konstrukcija yra pakankamai tvirta, kad atlaikytų apkrovą, o pastatomos yra silpnesnės konstrukcijos, todėl jas patartina montuoti arba patalpoje arba į apkrovą atlaikančią talpą (pvz., gelžbetoninį šulinį).

Pastatomos naftos gaudyklės skirtos mažesnėms automobilių plovykloms, degalinėms ar stovėjimo aikštelėms. Montuojamos rūsyje arba į talpą atlaikančias reikalaujamas apkrovas, pvz GB šulinį (gelžbetoninį).

## Reikalavimai į aplinką išleidžiamoms lietaus nuotekoms
# SM – 30 mg/l vidutinė metinė ir 50 mg/l momentinė;
# Naftos pr. – 5 mg/l vidutinė metinė ir 7 mg/l momentinė;
# BDS5 – 25 mg/l vidutinė metinė ir 50 mg/l momentinė.

## Naftos gaudyklių projektavimo parametrai
**Minimalūs reikalavimai:**
# Paviršiaus plotas, Amin=0,2*NS,m²:  
# Tūris, Vmin=0,5*NS,m³:  
# Išbuvimo trukmė: 5-10 min.
# Smėliagaudės tūris, Vmin=200*NS,L:  
# NS – nominalus dydis, l/s.
Rytas (reikšmės)

**Rytas** gali reikšti:
* Rytas – paros laikotarpis tarp nakties ir vidurdienio, maždaug nuo 6 iki 12 valandos.
* Lietuvių švietimo draugija „Rytas“ arba „Ryto“ draugija – visuomeninė Lietuvos švietimo organizacija, steigusi mokyklas ir vadovavusi švietimui lietuvių kalba Rytų ir Pietryčių Lietuvoje, veikusi 1913–1938 m. ir nuo 2004 m.
* Rytas – spaudos leidimo ir prekybos bendrovė, veikusi 1921–1939 m. Klaipėdoje.
* Klaipėdos rytas, iki 1995 m. „Rytas“ – spaustuvė Klaipėdoje, veikusi 1924–2002 m.
* Spauda:
** Aukštaitijos rytas – laikraštis Panevėžio krašto žmonėms, leistas 1992 m. Panevėžyje.
** Laisvės rytas – Lietuvos partizanų laikraštis, leistas 1945–1946 m.
** Lietuvos rytas – Lietuvos dienraštis, šiuo pavadinimu leidžiamas nuo 1990 m. sausio 1 d. Vilniuje.
** Naujas rytas – Raseinių rajono laikraštis, einantis nuo 1945 m. balandžio 21 d. Raseiniuose.
** Panevėžio rytas – nepriklausomas Panevėžio miesto ir krašto laikraštis, einantis nuo 1992 m. rugsėjo 1 d. Panevėžyje.
** Rytas – politikos, ekonomijos ir kultūros dienraštis, leistas 1923–1936 m. Kaune.
** Rytas – mėnesinis lietuvių žurnalas Brazilijoj, Brazilijos lietuvių mėnesinis žurnalas, leistas 1936–1937 m. ir 1939–1941 m. San Paule.
** Rytas – Lietuvos Persitvarkymo Sąjūdžio Švenčionių rajono tarybos mėnesinis laikraštis, ėjęs nuo 1989 m. birželio 26 d. iki 2007 m. Švenčionyse.
** Rytas – JAV lietuvių savaitraštis, leistas 1896–1898 m. Voterberyje.
** Tautos rytas – JAV lietuvių Pilnųjų blaivininkų susivienijimo mėnesinis iliustruotas žurnalas, ėjęs 1915–1921 m. Bostone.
* Sporte:
** BC Lietuvos rytas – Vilniaus krepšinio klubas, rungtyniaujantis Lietuvos krepšinio lygoje, Baltijos krepšinio lygoje ir Eurolygoje.
** FK Rytas Vilnius – Lietuvos futbolo klubas iš Vilniaus.
* Rytas – vyriškas vardas.
Rūta (reikšmės)

**Rūta** gali reikšti:
* Rūta – rūtinių šeimos žolinių augalų gentis.
* Žalioji rūta – daugiametis rūtinių šeimos augalas užaugantis iki 60 cm.
* UAB Rūta – Lietuvos konditerijos įmonė.
* „Naujoji Rūta“ – Lietuvos konditerijos įmonės Vilniaus pergalės padalinys.
* Rūta – moteriškas vardas.
* Rūta – lietuviškų knygų leidykla, veikusi 1904–1938 m. Tilžėje.
* Rūta – žurnalas moterims, ėjęs 1991–1994 m. Kaune.
* EVP80-2 „Rūta“ – pirma lietuviška antros kartos (diskretinių tranzistorių) elektroninė skaičiavimo mašina.
* Rutki Novai, Naujoji Rūta – kaimas Lenkijos šiaurės rytuose, Augustavo valsčiuje, Augustavo apskrityje, Palenkės vaivadijoje.
* Rūta (draugija) – Vilniaus lietuvių kultūros draugija, veikusi 1909–1914 m. Vilniuje.
* Vilniaus lietuvių susivienijimas Rūta – 1909–1914 m. Vilniuje veikusi lietuvių kultūros draugija.